Fernando Martins

Fernando Martins Espina (; dzimis  Madridē, Spānijā, miris  Madridē, Spānijā) bija spāņu basketbolists, spēlēja spēka uzbrucēja un centra pozīcijās, bijis Spānijas basketbola izlases dalībnieks. F. Martins ir pirmais spāņu un viens no pirmajiem Eiropas basketbolistiem, kas spēlējis NBA līgā. 1986.—1987. gada NBA sezonā viņš pārstāvēja Portlendas "Trail Blazers". 1985. gada NBA draftā viņu ar kopējo 38. kārtas numuru 2. kārtā izvēlējās Ņūdžersijas "Nets". Vēl ir spēlējis Spānijas klubu Madrides "Estudiantes" (1979—1981) un Madrides "Real" (1981—1986; 1987—1989) sastāvā. "Trail Blazers" sastāva viņš nospēlēja 24 spēles, bet divus mēnešus nespēlēja savainojuma dēļ. Sezonas beigās viņš atgriezās Eiropā, lai otro reizi savā karjerā spēlētu "Real" sastāvā.

F. Martins bija viens no labākajiem un vadošajiem Spānijas basketbola izlases spēlētājiem un kopā ar valstsvienību izcīnīja sudraba medaļu 1984. gada Vasaras Olimpiskajās spēlēs. Tāpat viņš startēja trijos Eiropas čempionātos (1981, 1983, 1985) un 1983. gadā izcīnīja sudraba medaļu.

Viņš gāja bojā autoavārijā . 2007. gadā tika uzņemts FIBA Slavas zālē. F. Martina nēsātais 10. krekla numurs tika iemūžināts "Real" sastāvā.

F. Martina piemiņai 2009. gada Slam dunk konkursā Portlendas "Trail Blazers" spēlētājs Rūdijs Fernandess izpildot pirmo triecienu grozā no augšas bija uzvilcis F. Martina nēsāto "Trail Blazers" kluba kreklu ar 10. numuru.

 Ārējās saites 
 FIBA Slavas zāles profils 

Kategorija:1962. gadā dzimušie
Kategorija:1989. gadā mirušie
Kategorija:Madrides apgabalā dzimušie
Kategorija:Spānijas basketbolisti
Kategorija:Portlendas "Trail Blazers" spēlētāji
Kategorija:Spēka uzbrucēji
Kategorija:Basketbola centri
Kategorija:1984. gada vasaras olimpisko spēļu dalībnieki
Kategorija:FIBA slavas zālē uzņemtie
Kategorija:Olimpiskie sudraba medaļnieki basketbolā
Kategorija:Spānijas olimpiskie sudraba medaļnieki